શીર્ષક: કેન્યા: કોણ છે પટેલ ડેમના માલિક, જે ડેમ તૂટતા 40થી વધુ લોકોનાં મૃત્યુ થયાં છે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પાણીના જોરદાર પ્રવાહને કારણે જમીન ધોવાઈ ગઈ છે

પટેલ ડેમ પાટનગર નાઇરોબીથી 190 કિલોમીટર દૂર આવેલા સોલાઈ નજીકનાં અનેક વિશાળ ફાર્મ હાઉસીસમાં બાંધવામાં આવેલા ડેમો પૈકીનો એક હતો. 

જળસ્રોત મેનેજમેન્ટ ઑથૉરિટી(વાર્મા)ના પ્રવક્તાએ જણાવ્યું હતું કે તમામ ડેમનું નિર્માણ પરવાનગી વિના કરવામાં આવ્યું હતું. 

બુધવારની દૂર્ઘટના બાદ અનેક લોકો હજુ પણ લાપતા છે. મૃત્યુઆંક વધવાની આશંકા છે. 

શુક્રવારે મૃત્યુઆંક 45 થયો હતો. અત્યાર સુધીના મૃતકો પૈકીના મોટાભાગનાં બાળકો છે. આ સંબંધે તપાસ શરૂ કરવામાં આવી છે. 

કોણ છે ડેમના માલિક? 

ઘટનાસ્થળનો ખ્યાલ આપતો નકશો

કેન્યાના સ્થાનિક મીડિયા અનુસાર આ ડેમ મનસુકુલ પટેલની માલિકીનો હતો. 

કેન્યાની ન્યૂઝ વેબસાઇટ www.nation.co.keના એક અહેવાલ મુજબ મનસુકુલ પટેલ કેન્યાના સોલાઈમાં એક મોટા ખેડૂત છે. 

ઉપરાંત તેઓ પટેલ કોફી એસ્ટેટ લિમિટેડના માલિક પણ છે. તેઓ ડેરી ઉદ્યોગ અને પશુ ઉછેરના વ્યવસાય સાથે પણ સંકળાયેલા છે. 

અહેવાલ મુજબ તેમણે પોતાની 6000 એકર જમીનમાં સાત ગેરકાયદે ડેમ બાંધ્યા છે. 

આ જ ડેમોમાંથી એક 2015માં તૂટ્યો હતો પરંતુ તેનાથી કોઈ જાનહાની થઈ ન હતી. 

તમે આ વાંચ્યું કે નહીં?

વાર્માનાં પ્રવક્તા ઇલિઝાબેથ લુવોંગાએ જણાવ્યું હતું કે ફાર્મ હાઉસમાંના ડેમ માટે જરૂરી પરવાનગી લેવામાં આવી ન હતી. તમામ ડેમ ગેરકાયદે છે.

ઇલિઝાબેથે કહ્યું, "એ બધા ડેમોનું નિર્માણ આશરે 15-20 વર્ષ પહેલાં કરવામાં આવ્યું હતું અને  બધા ગેરકાયદે છે."

જોકે, ફાર્મના જનરલ મેનેજર વિનોદ કુમારે તમામ આક્ષેપોનો ઇનકાર કર્યો હતો. 

તૂટી પડેલા પટેલ ડેમમાંથી 70 મિલિયન લિટર પાણી તેના નીચાણવાળા વિસ્તારમાં વહી ગયું હોવાના અહેવાલ છે. 

'ડેઇલી નેશન' ના જણાવ્યા અનુસાર, વહેલાં પાણીનો પ્રવાહ આશરે દોઢ મીટર ઊંચો અને 500 મીટર પહોળો હતો. 

એ પાણીના પ્રવાહમાં એક પ્રાથમિક શાળા અને પાવર લાઇન્સ સહિતનું તમામ તણાઈ ગયું હતું. 

ઘટનાસ્થળે શું ચાલી રહ્યું છે?

મૃતકોને શોધવા બચાવ કાર્યકરો કાદવ હટાવી રહ્યા છે

બીબીસી ન્યૂઝ, કેન્યાનાં એન સોયના અહેવાલ અનુસાર, સોલાઈમાં તૂટી પડેલા બંધમાંથી પાણી જે વિસ્તારમાં ફરી વળ્યું હતું એ સમગ્ર પ્રદેશમાં કેન્યાનું સૈન્ય તથા રેડક્રોસના સ્વયંસેવકો શોધખોળ કરી રહ્યા છે. 

એક સ્વયંસેવકે કહ્યું , "ગઈકાલે અમને જમીન પરથી મૃતદેહો મળ્યા હતા, પણ હવે વધુ શબ શોધવા માટે કાદવને ખોદવાનું શરૂ કર્યું છે."

મૃતદેહોની ઓળખના કામમાં સ્થાનિક પરિવારો મદદ કરી...